Selat Panjang

Selat Panjang adolah ibu kota Kabupaten Kepulauan Meranti, provinsi Riau, Indonesia. Kota Selatpanjang juo marupakan ibu kota Kecamatan Tebing Tinggi, kota ko talatak dibagian pasisie utara Pulau Tebingtinggi nan punyo wilayah salueh 12,50 km jo banyak panduduak sasuai Badan Pusek Statistik 2020 sabanyak 39.855 jiwa jo kapadatan 3.188,4 jiwa/km². Kota Selatpanjang dijuluakan juo jo Kota Sagu soalnyo daerah ko tamasuak salah ciek Kawasan Pangambangan Katahanan Pangan Nasional karano panghasil sagu tagadang di Indonesia. Sabalun pangambangan wilayah pada tahun 2009, Kota Selatpanjang masuak ka dalam wilayah Kabupaten Kepulauan Meranti.

 Sajarah 
Kota Selatpanjang marupokan pusek pamerintahan kabupaten Kepulauan Meranti, dulu marupokan salah ciek bandar (kota) nan paliang sibuak jo takenal paniagaan di dalam kesultanan Siak. Bandar ko sajak dulu alah tabantuak masyarakaik heterogen, tarutamo suku Melayu dan Tionghoa, karano peran antar urang-urang tu lah tabantuak arek dalam kaharmonisan kagiatan kultural maupun padagangan. Sagalo ko indak talapeh dari katoleransian antar pasaudaraan. Faktor ikolah yang kamudian manyuburkan padagangan jo lalu linteh barang barang maupun urang dari China ka nusantara coitu juo sabaliaknyo.

Daerah Selatpanjang dan sakitanyo sabalunnyo marupokan wilayah kakuasoan Kasultanan Siak Sri Indrapura nan marupokan salah ciek kasultanan tagadang di Riau saat itu. Pado maso pamarintahan Sultan Siak VII yaitu Sultan Assyaidis Syarif Ali Abdul Jalil Syaifuddin Baalawi  (yang manjabat taun 1784–1810), biaso disapo Sultan Syarif Ali, maagiah titah ka Panglimo Gadang Mudo Tengku Bagus Saiyid Thoha untuak mandirikan Nagari atau Bandar di Pulau Tabiang Tinggi. Salain tatariak pado pulau itu juo karano Sultan Assyaidis Syarif Ali Abdul Jalil Syaifuddin Baalawi surang pernah singgah ka daerah tu, tujuan utamo Sultan Syarif Ali nio impun kakuatan malawan kerajaan Sambas (Kalimantan Barat) nan taindikasi basakutu jo Belanda nan alah khianaik parjanjian arek jo mancuri mahkota Kerajoan Siak. Nagari atau Bandar ko bekonyo sabagai ujuang tombak patahanan katigo siap Bukit Batu dan Merbau'' untuak mangadang panjajah dan lanun.

Mako manggariklah armadanyo dibawah pimpinan Panglimo Gadang Mudo Tengku Bagus Saiyid Thoha di patamo Muharram tahun 1805 Masehi diirik babarapo panggadang Karajaan Siak, ratusan laskar dan hulu balang manuju Pulau Tabiang Tinggi. urang-urang tu lah tibo di tabiang Utan Alai (kini ibu kota Kacamatan Tabiangtinggi Barat). Panglimo tu bagageh manghujam kerisnyo maagiah salam pado Tanah Alai. Tanah Alai ndak manjawek, Inyo maraup tanah sakepal, taraso angek. Nyo malapehannyo, “Manuruik sapanjang pengetahuan den, tanah Alai ko indak elok dibuek sabuah nagari karano tanah Hutan Alai adolah tanah jantan, Baru bisa bakambang manjadi sabuah nagari dalam maso waktu nan lamo,” kato sang panglimo dimuko panggadang Siak jo anak buahnyo.

Panglimo batolak manyusuri pantai pulau ko. Tu, Nampak sabuah tabiang nan tinggi. “Ikolah garangan nan dimakasuik dek ayahanda Sultan Syarif Ali,” pikianyo. Armada marapek ka Tabiang Tanah Tinggi batapetan jo tangga 07 April 1805 Masehi. Di usia masih 25 tahun tu, jo mangucap bismillah Panglimo melejit ka daraik nan tinggi sambia maagiah salam. “Alha-mdulillah tanah tinggi ko manjawek salam den,” keceknyo. Tanah diraupnyo, taraso sajuak jo nyaman. Inyo tancapkan keris di ateh tanah (lokasinyo kini kiro-kiro dakek komplek kantua Bea Cukai Selatpanjang). Sambia mangecek, “Dangakanlah dek sanak sakalian di tanah Utan Tabiang Tinggi ikolah nan sangaik elok didirikan sabuah nagari. Nagari ko bekonyo akan bakambang aman dan makmur apobilo pamimpin jo panduduaknyo adil jo bakarajo kareh serta manaati hukum-hukum Allah.”

Panglimo tu tagak dihadapan sagalo panggadang kerajoan, laskar, hulu balang, dan bathin-bathin sakaliliang pulau. “Den banamo Tengku Bagus Saiyid Thoha Panglimo Gadang Mudo Siak Sri Indrapura. Keris den ko banamo Petir Tabukak Tabir Alam Nagari. Nan den sosok ko den namokan Nagari Makmur Kancana Bandar Tabiang Tinggi.”itulah namo asal muasal kota selatpanjang.

Salasai manabang utan, mambukak wilayah kakuasaan, tagaklah istana panglimo gadang tu. Pada 1810 Masehi Sultan Syarif Ali ma angkek Panglimo Gadang Mudo Tengku Bagus Saiyid Thoha tu sabagai panguaso pulau. Katiko tu, sabalah timur nagari babatasan jo Sungai Suir di sabalah barat babatasan jo Sungai Perumbi, seiriang bakambangnyo waktu bandar ko samakin rami jo batumbuah sabagai salah ciek bandar paniagaan di kesultanan siak.

 Geografi 
Selatpanjang talatak barado bagian utara di Pulau Tebing Tinggi sacaro Geografis talatak antaro 0° 48' 36" - 1° 2' 24" Lintang Utara, jo 102° 25' 12" - 103° 0' 0" Bujur Timur, mambuek Kota ko sangaik strategis salain dakek jo Nagari Tatanggo,Selatpanjang juo barado dijalur palayaran jo padagangan Internasional Selat Malaka di Duo Nagari yaitu Malaysia dan Singapore, serta sacaro indak langsuang siap manjadi daerah Hinterland Kawasan Free Trade Zone (FTZ) Batam dan Tanjung Balaikarimun sakaligus juo barado Kawasan Sagitigo Partumbuhan Ekonomi Indonesia - Malaysia - Singapore (IMS-GT). Posisi ko manjadikan Selatpanjang sabagai salah ciek daerah nan mampunyoi potensi mangambangkan ekonomi sahinggo mamiliki daya tariak investasi kamuko sabagai salah ciek Kota Niaga di pasisia Riau. Kota Selatpanjang talatak di Pulau Tebingtinggi, daerah pulau ko marupokan daratan randah dan sebagian wilayahnya masih terdiri dari daerah rawa-rawa dan hutan bakau.

Secara administratif, Kota Selatpanjang berbatasan dengan:

 Sabalah utara: barbatasan jo Kecamatan Rangsang Barat
 Sabalah selatan: barbatasan jo Kecamatan Tebing Tinggi Barat dan Kecamatan Tebing Tinggi Timur
 Sabalah baraik: barbatasan jo Kecamatan Tebing Tinggi Barat
 Sabalah timur: barbatasan jo Kecamatan Tebing Tinggi Timur

Kondisi Iklim

Kota Selatpanjang beriklim tropis nan sangaik dipangaruhi oleh sifaik iklim laut, jo temperatur bakisaran 25° - 32° Celcius. Musim hujan biaso tajadi antaro bulan September hinggo Januari, jo curah ujan rato-rato bakisar antara 809-4.078 mm/tahun, periode kariang (musim kemarau) biasanyo tajadi antaro bulan Februari hinggo Agustus. Angin bahambui sapanjang taun sacaro bagiliran, yaitu dari arah Utara untuak Januari sampai April. Dari timur bulan April sampai Juli, dari arah Selatan Juli sampai Oktober dan dari arah Barat Oktober sampai Januari.

 Demografi 
Panduduk Kota Selatpanjang bajumlah 39.855 jiwa (2020). Jo kepadatan penduduk 3.188,40 jiwa/km2.

Jumlah penduduk kota Selatpanjang 2020
Desa/KelurahanLaki-lakiPerempuanLaki-laki + PerempuanSelatpanjang Kota5.6355.23610.871Selatpanjang Barat2.7082.6305.338Selatpanjang Timur7.5547.47915.033Selatpanjang Selatan4.3464.2678.613Kota Selatpanjang20.24319.61239.855
Etnis (suku bangsa) Suku Melayu dan Tionghoa mampunyoi populasi nan sangaik dominan di Selatpanjang. Disampiang tu juo tardapat barbagai suku lainnyo sarupo Suku Jawa, Minangkabau, Bugis, Batak, Tamil atau India.

 Ekonomi 
Mato pancarian panduduak Selatpanjang sacaro umum masih didominasi padagangan, perikanan, pakebunan. Kota Selatpanjang dahulu dikenal sabagai Kota Sagu, karano daerah ko dulu manghasilkan sagu dalam kuantitas gadang bahkan nan tagadang di Indonesia. Namun, sekarang produksi sagu diperkirakan alah bakurang akibaik banyaknyo pakebunan sagu nan beraliah fungsi manjadi pamukiman panduduak sairing tingkat pertumbuhan penduduk yang semakin tinggi di daerah ini.

 Transportasi 
Selatpanjang merupakan kota transit khususnya untuk transportasi laut dari Pekanbaru menuju Pulau Batam/Tanjung Pinang atau Tanjung Balai Karimun dan sebaliknya. Sejak tahun 2007 telah dibuka jalur khusus dari Selatpanjang langsung menuju Batu Pahat, Malaysia. Dibanding dengan jarak antara Selatpanjang dengan Pekanbaru dan Pulau Batam, jarak antara Selatpanjang dengan Batupahat lebih dekat, waktu yang dibutuhkan hanya ditempuh sekitar 1,5 - 2 jam perjalanan.Daerah ini juga merupakan jalur transit keberbagai daerah Riau seperti Bengkalis, Dumai, Siak Sri Indrapura, Duri. Karena letak strategis itulah membuat Selatpanjang menjadi daerah pintu gerbang penghubung antara Riau Daratan dan Riau Kepulauan. Disamping itu telah dibuka pembangunan jalan darat menghubungkan Selatpanjang - Siak - Pekanbaru via roro dermaga rool on-rool off (Roro)Kampung Barak,Desa Tanjung Peranap Kecamatan Tebing Tinggi Barat dengan Desa Mengkapan,kawasan Buton,Kabupaten Siak.

 Galeri 

 Referensi 

 Pranala luar 

  Perayaan Imlek 2009 Selatpanjang